Diari Oficial de la Generalitat Valenciana


Sumari del DOGV 2539, del 28-06-1995 (1995/835182)

DECRET 110/1995, de 6 de juny, del Govern Valencià, pel qual s'accepta la cessió gratuïta de la propietat d'un terreny de 336 m2 de superfície, situat al Pla de l'Arc de Llíria, destinat a l'ampliació de l'Oficina Comarcal Agrària, realitzada per l'Ajuntament de Llíria.
------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/110/dof/vci/html**

### Dades del document

Número de DOGV
:   2539

Data del DOGV
:   28-06-1995

Secció del DOGV
:   DISPOSICIONS GENERALS

Número del document
:   1995/835182


Data del document
:   06-06-1995

Organisme emissor
:   Conselleria d'Economia i Hisenda

Tipus de document
:   Decret

DECRET 110/1995, de 6 de juny, del Govern Valencià, pel qual s'accepta la cessió gratuïta de la propietat d'un terreny de 336 m2 de superfície, situat al Pla de l'Arc de Llíria, destinat a l'ampliació de l'Oficina Comarcal Agrària, realitzada per l'Ajuntament de Llíria.   
Mitjançant el Decret 149/1994, de 29 de juliol, publicat en el Diari Oficial de la Generalitat Valenciana d'1 de setembre, el Govern Valencià acceptà la cessió gratuïta, efectuada per l'Ajuntament de Llíria, d'un immoble de 400 m2 situat al Pla de l'Arc, destinat a la construcció d'una oficina comarcal agrària.  
Amb la finalitat d'ampliar-la, l'Ajuntament de Llíria, mitjançant acord de data 9 de febrer de 1995, va cedir un terreny de 336 m2 de superfície que confronta amb l'Oficina assenyalada.  
La cessió es realitza amb el fi determinant d'ampliar l'esmentada Oficina Comarcal Agrària.  
A petició del conseller d'Agricultura, Pesca i Alimentació s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 6 de juny de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Llíria, d'un terreny de 336 m2 de superfície situat al Pla de l'Arc d'aquest municipi, que confronta: nord, carrer de Ferran el Catòlic; sud i oest, finca matriu de la qual se segrega, pertanyent a l'Ajuntament de Llíria; i est, parcel·la cedida a la Generalitat Valenciana el 21 d'abril de 1994.  
Aquesta finca es troba inscrita en el Registre de la Propietat de Llíria, llibre 327, tom 1.063, foli 129, finca 10.707 «N».  
Article segon  
La cessió gratuïta realitzada per l'Ajuntament de Llíria es fa amb la condició de destinar l'immoble a oficina comarcal agrària.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI